Polyphylia

Un gruppo polyphyletic es un collection de organismos o de altere elementos evolvente que ha essite gruppate insimul mais que non possede un ancestre commun immediate. Iste termino es sovente usate quando certe gruppos possede characteristicas commun que pare similar mais que non es le hereditage de ancestres commun; iste characteristicas es cognoscite como homoplasias, e le disveloppamento e phenomeno que es le homoplasias es cognoscite como evolution convergente. Le arrangiamento del membros de un gruppo polyphyletic es appellate un polyphylia.

Alternativemente, le parola polyphyletic es simplemente usate pro describer un gruppo con membros que ha multe fontes ancestral differente, independentemente del similaritate inter le characteristicas. Per exemplo, le facto que e le ancestres del mammiferos e illos del aves esseva de sanguine calide non resulta de un evolution commun. Altere gruppos polyphyletic es per exemplo le algas, le plantas photosynthetic C4 e le edentatos.

Multe biologistas intende de evitar homoplasias quando illes gruppa taxones insimul. In consequentia, gruppos discoperite como polyphyletic es frequentemente eliminate. Isto es sovente le motivation pro revisiones major del schemas de classification.

Le recercatores que se preoccupa plus del ecologia que del systemica pote considerar le gruppos polyphyletic como un sujecto de discussion legitime; illes pote, per exemplo, esser inducite a tractar le gruppo de fungo Alternaria como un genere valide a causa de su similaritates in activitate, mais isto non les impedi de recognoscer su polyphylia.. In recercas recente, le conceptos de monophylia, paraphylia e polyphylia ha adjutate a deducer alicun genes essential pro le barcoding ADN de diverse gruppos de specie.

Referentias

Categoria:Phylogenetica